钦定古今图书集成/明伦汇编/氏族典/第088卷 > 卢斐
## 钦定古今图书集成/明伦汇编/氏族典/第088卷 > 卢斐

按《北齐书卢斐传》：“斐字子章，范阳涿人。性残忍，以强
断知名。世祖引为相府刑狱参军。天保中，稍迁尚书
左丞，别典京畿诏狱，酷滥非人情所为。或严冬至寒，
置囚于冰雪之上，或盛夏酷热，暴之日下，枉陷人致
死者前后百数。朝士见之，莫不重迹屏气，皆目之为
卢校书。后以谤史，与李庶俱病，鞭死狱中。”